אדמונד פישר

אדמונד ה. פישר (באנגלית: Edmond H. Fischer; 6 באפריל 1920 – 27 באוגוסט 2021) היה ביוכימאי שווייצרי-אמריקאי, ממוצא יהודי, שזכה בפרס נובל לפיזיולוגיה או לרפואה לשנת 1992 (יחד עם אדווין ג. קרבס), על הגילוי, כיצד הוספת זרחה (PO<sub>4</sub>) לחלבונים (זירחון הפיך) מאפשרת ויסות תהליכים ביולוגיים.

== קורות חיים ==
אדמונד פישר נולד בשאנגחאי, סין ב-1920 לאוסקר פישר, יהודי אוסטרי, ולרנה טפרנוקס הצרפתייה. בגיל 7 נשלח פישר יחד עם שני אחיו הגדולים ללימודים בווה שבשווייץ. בתיכון, למד מוזיקה בקונסרבטוריון בז'נבה. בזמן מלחמת העולם השנייה, למד כימיה באוניברסיטת ז'נבה, שם גם השלים תואר דוקטור בכימיה אורגנית.

בשנת 1950 החל פוסט-דוקטורט באוניברסיטת וושינגטון שבסיאטל, ויחד עם אדווין ג. קרבס גילה כיצד הוספת זרחה (PO<sub>4</sub>) לחלבונים (זירחון הפיך) מאפשרת ויסות תהליכים ביולוגיים. בשנת 1992 זכו השניים במשותף בפרס נובל לפיזיולוגיה או לרפואה.

פישר היה חבר במועצת הנאמנים הבינלאומית של מכון ויצמן. כמו כן, רחוב בראשון לציון קרוי על שמו.

==עבודתו==

במהלך מחקריהם של פישר וקרבס, הם הראו שקיימות שתי צורות של הפוספורילאז, צורה פעילה ולא פעילה וכי המעבר ביניהם הוא הפיך. כמו כן, הם גילו את תהליך הזרחון וכי מדובר בתהליך הפיך. במהלך זרחון, קינאז מעביר קבוצת זרחה מ-ATP לחלבון. כתוצאה מהוספת הקבוצה הטעונה יש שינוי של קונפורמציה וכך שינוי של תפקוד החלבון. בהמשך, פוספטאז מוריד את קבוצת הזרחה מהחלבון וכך מפסיק את פעילותו. למעגל זה יש חשיבות רבה בתהליכים רבים בביולוגיה, בין היתר במעבר אותות ובמטבוליזם. על הגילוי של תהליך מפתח זה בביולוגיה פישר וקרבס זכו בנובל.

פישר נפטר ב-27 באוגוסט 2021.

==פרסים==
* 1973 - חבר האקדמיה הלאומית למדעים (ארצות הברית)
* 1992 - פרס נובל לפיזיולוגיה או לרפואה

==פרסומים נבחרים==
<div class="mw-content-ltr">
* Purification and Characterization of a Protein Tyrosine Phosphatase Containing SH2 Domains,” Z. Zhao, P. Bouchard, C.D. Diltz, S-H Shen and E.H. Fischer, J. Biol. Chem, 268, 2816 (1993).
* “Suppression of v-fms-induced transformation by overexpression of a truncated T-cell protein tyrosine phosphatase,” Zander, N.F., Cool, D.E., Diltz, C.D., Rohrschneider, L.R., Krebs, E.G. and Fischer, E.H. Oncogene, 8, 1175 (1993).
* “Multiple Forms of the Human Tyrosine Phosphatase RPTP alpha”, G. Daum, S. Regenass, J. Sap, J. Schlessinger and E.H. Fischer, J. Biol. Chem., 269, 10524 (1994).
* “Phorbol ester-induced expression, phosphorylation and translocation of protein-tyrosine-phosphatase 1C in HL-60 cells,” Z. Zhao, S-H Shen and E.H. Fischer, Proc. Natl. Acad. Sci. USA, 91, 5007 (1994).
* “Identification and Purification of a Chicken Brain Neuroglia-associated Protein,” F.F. Solca, D.I. Lurie, C.D. Diltz, R.S. Johnson, S. Kuman, E.W. Rubel and E.H. Fischer, J. Biol. Chem., 269, 27559 (1994).
</div>

==קישורים חיצוניים==

* [https://nobel.anumuseum.org.il/persona/פישר-אדמונד/ אדמונד פישר], אנשי סגולה - יהודים זוכי פרס נובל, באתר [https://www.bh.org.il/he/ בית התפוצות].
* 
* [http://chemcenter.weizmann.ac.il/?CategoryID=359&ArticleID=5333 נולד אדמונד פישר, Edmond H. Fischer], באתר מכון ויצמן למדע

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:זוכי פרס נובל יהודים שווייצרים
קטגוריה:בוגרי אוניברסיטת ז'נבה
קטגוריה:שווייצרים חברי האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:ביוכימאים יהודים
קטגוריה:ביוכימאים אמריקאים
קטגוריה:סגל אוניברסיטת וושינגטון
קטגוריה:אמריקאים שהגיעו לגיל מאה
קטגוריה:אמריקאים שנולדו ב-1920
קטגוריה:אמריקאים שנפטרו ב-2021